ডেস্কটপের তুলনায় ল্যাপটপের সম্প্রসারন ক্ষমতা খুব কম। সাধারন হার্ড ড্রাইভ এবং মেমোরি সম্প্রসারন তুলনামূলকভাবে সহজ। অপটিক্যাল ড্রাইভ এবং অভ্যন্তরীন প্রসারন কার্ড লাগানো যায় যদি তা হয় সাধারন মানদন্ডের। কিন্তু অন্য সকল উপাদানগুলো যেমন মাদারবোর্ড, সিপিইউ এবং গ্রাফিক্স সহজে পরিবর্তন করা যায় না। ইন্টেল, আসুস, কমপাল, কোয়ান্টা এবং অন্যান্য কিছু ল্যাপটপ প্রস্তুতকারক একই ধরনের নকশা অনুসরন করে বিক্রয় পরবর্তী ল্যাপটপের অংশ জুড়ে দেওয়ার বা পরিবর্তনের সীমাবদ্ধতা কাটিয়ে উঠতে চেয়েছেন। তারা এই কাজটি করেছেন মূলত একটি মানদন্ড তৈরি করতে।

সম্প্রসারন সীমিত হওয়ার পেছনে অর্থনৈতিক ও কারিগরি উভয় কারণই জড়িত। ল্যাপটপের আকারের নকশার কোন নিদির্ষ্টতা নেই। প্রত্যেক উৎপাদকই নিজস্ব নকশায় ল্যাপটপ তৈরি করেন ফলে ল্যাপটপের ক্রয় পরবর্তী সম্প্রসারন করা যায় কম এবং করতে গেলেও তার খরচ হয় বেশি। কিছু কিছু ক্ষেত্রে দেখা যায় অন্য কোম্পানির উপাদান ব্যবহার করা যায় তবে তা খুবই কম এমনকি একই উৎপাদকের দুটি আলাদা ল্যাপটপ পণ্য হলেও।

কিছু সম্প্রসারন করা যেতে পারে বাহ্যিক ইউএসবি বা সম্প্রসারন কার্ড ধাচের যেমন পিসি কার্ড। সাউন্ড কার্ড, নেটওয়ার্ক এডাপ্টার, হার্ড ড্রাইভ, অপটিক্যাল ড্রাইভ সহ আরো অগুনিত পেরিফেরাল যন্ত্রাংশ রয়েছে কিন্তু এই সব সম্প্রসারন ল্যাপটপের বহনযোগ্যতাকে ক্ষতিগ্রস্থ করে কারণ এগুলো লাগাতে গেলে ক্যাবল বক্স প্রভৃতি বসাতে বা সংযোগ করতে হয়। আর প্রত্যেক বার বহনের সময় এগুলো খুলতে এবং লাগাতে হয়।

সম্প্রসারণ সক্ষমতা
সংজ্ঞায় ভিন্নতা
নেটবুক
সনাতন ল্যাপটপ